**IONAD NAOMH PÁDRAIG**

**PLEAN STRAITÉISEACH**

**2024 – 2028**

****

****

**Achoimre Fheidhmeach**

Sa phlean seo leagtar amach na riachtanais agus na spriocanna atá againn don chéad chéim eile fáis. Freagrúlacht, aire, seasmhacht, leanúnachas agus fás tomhaiste mar na sainmharcanna a bheidh againn. Tá sé ar intinn againn gnéithe áirithe den mhodh oibre atá againn a athreagrú sa dóigh go mbeidh muid ábalta freastal ar riachtanais nua an phobail. Tá sé i gceist againn fosta na seirbhísí atá againn cheana féin a choinneáil agus a fhorbairt ar mhaithe leis na riachtanais áitiúla, ionad go mbeidh réimse chomh leathan agus is féidir de sheirbhísí ar fáil do na daoine sa phobal in ainneoin na ndeacrachtaí sóisialta, eacnamaíocha agus bonneagair atá ag an phobal tuaithe seo. Beidh ár gcumas chun seirbhísí a chothabháil ag brath ar an fhoireann chuí a bheith ar fáil. Tá muid ag streachailt go fóill le tionchar na mbeartas déine agus na ngearrthaí a rinneadh ó 2008 i leith, mar atá an chuid is mó de na heagraíochtaí inár n-earnáil. Tá ár bpobal agus ár gceantar faoi laincis go fóill ag míbhuntáistí eacnamaíocha agus sóisialta, agus tá foireann bhreise de dhíth orainn le leanúint lenár gcuid oibre.

Le freastal leanúnach a dhéanamh ar riachtanais an phobail, agus seirbhísí agus tacaí a chur ar fáil ar bhealach sábháilte éifeachtúil, tá na riachtanais phráinneacha seo aitheanta ag an eagraíocht:

* Na seirbhísí atá againn cheana féin le freastal ar riachtanais áitiúla a chothabháil
* A chinntiú go mbeidh Ionad Naomh Pádraig ábalta seirbhísí for-rochtana a sholáthar do dhaoine scoite imeallaithe agus soghonta sa phobal.
* Ceathrar foireann breise lán-aimseartha a cheapadh
* Athstruchtúrú ar an fhoirgneamh atá againn le freastal ar riachtanais atá ag athrú
* Maoiniú stáit a chinntiú le costais reatha atá ag méadú a íoc
* A chinntiú go mbíonn na hacmhainní ag Ionad Naomh Pádraig (maoiniú, daoine agus tacaí eile) ar mhaithe le hoiliúint, forbairt agus sláinte na mball foirne.
* Saoráidí teicneolaíochta agus sonraí a uasdátú sa dóigh go mbeidh ár gcórais slán, agus go gcomhlíonfaidh siad gach riachtanas reachtúil agus rialacháin
* Maoiniú a aimsiú le haghaidh Iniúchadh Fuinnimh, Comhshaoil agus Inbhuanaitheachta - le cuidiú le hIonad Naomh Pádraig a bheith neamhspleách agus muid ag díriú ar inbhuanaitheacht níos mó agus ár dtionchar ar an chomhshaoil a laghdú.

**IONAD NAOMH PÁDRAIG**

Is eagraíocht phobalbhunaithe muid atá lonnaithe i nDobhar i nGaeltacht iarthuaisceart Thír Chonaill. De bharr ár gcuid oibre tá athbheochan agus tógáil déanta ar chumas an phobail ón bhliain 1996 i leith. Tá an obair ag dul ar aghaidh agus ag fás ó rinneadh corprú orainn i mí Dheireadh Fómhair 2003 (Uimhir Chláracháin na Cuideachta 377174). Tá stádas carthanachta againn ó Aonad Carthanaíochta na gCoimisinéirí Ioncaim (uimhir thagartha 16269) agus tá muid cláraithe le hÚdarás Rialaithe na gCarthanaíochta (uimhir 20058227).

**Cuspóirí agus Misean**

Is é an cuspóir bunúsach atá againn athrú dearfa sóisialta agus forbairt phobail a chur chun cinn agus "Ionad Pobail a bhunú agus a chothú, a mhaoiniú, a oibriú, a bhainistiú agus a fhorbairt, lena thailte agus a acmhainní uilig dírithe ar thacaíocht, ar fhorbairt, ar fhiontraíocht agus ar sheirbhísí oideachais do leanaí, daoine óga, tuismitheoirí agus teaghlaigh sa cheantar faoi bhainistíocht an phobail féin."

Tá an cuspóir seo le feiceáil sa Ráiteas Misin: "Tá sé mar mhisean againn feidhmiú mar sholáthraí le tacaíocht, forbairt, fiontraíocht agus seirbhísí oideachais ábhartha a chur ar fáil do leanaí, daoine óga, tuismitheoirí agus teaghlaigh inár gceantar." Déanann muid é seo trí seirbhísí sóisialta, eacnamaíocha agus pobail a thairiscint le dul i ngleic le míbhuntáiste trí na bearnaí i soláthar seirbhísí a líonadh agus freagairt do riachtanais áitiúla.

Is é ár mian daoine as gach cúlra a spreagadh le creidbheáil iontu féin agus athrú a dhéanamh ina saol féin agus i saol daoine eile.

Le sin a bhaint amach díríonn muid ar na nithe seo:

* Tús áite a thabhairt do na daoine agus dá gcuid riachtnach i ngach rud a dhéanann muid
* Feabhas a chothabháil i gcaighdeáin agus i gcáilíocht ár seirbhísí
* A chinntiú go mbíonn an fhoireann, na foirgnimh, an trealamh agus an oiliúint atá de dhíth orainn ar fáil
* Ár gcumas agus ár scileanna a chothabháil agus a fhorbairt sa dóigh go mbeidh éifeacht lenár gcuid oibre
* An teacht aniar a fhorbairt inár n-eagraíocht
* Ionad a chur ar fáil ina mbeidh rochtain ag daoine áitiúla ar sheirbhísí, ar shaoráid agus ar chomhairle.
* Taighde agus aithint na riachtanas sa phobal
* Níos mó daoine a spreagadh le bheith páirteach i bhforbairt an phobail, go háirithe daoine agus grúpaí atá eisiata go sóisialta.
* Tacú le grúpa nua agus seanbhunaithe atá ag obair ar son leas an phobail

Tá ár aidhmeanna agus obair ag dul I bhfeidhm lena cuspóirí atá leagtha amach i bPlean Forbairt Tutaithe an Rialtas (https://www.gov.ie/en/policy/ac9ee6-action-plan-for-rural-development/), mar atá:

* tacú le pobail inbhuanaithe bhríomhara,
* tacú le fiontraíocht agus fostaíocht,
* cumas turasóireachta agus caitheamh aimsire na tuaithe a uasmhéadú;
* an cultúr agus an chruthaíocht a spreagadh i bpobail tuaithe; agus
* bonneagar agus nascacht tuaithe a fheabhsú.
* Bain amach agus forbair pobal sláintiúil agus muid ag díriú ar cúrsaí: Eacnaíocht, timpeallachta agus sóisialta

I Straitéis an Rialtais don Tuath in Éirinn aithnítear nach mór dár bpobail tuaithe a bheith ina dtimpeallacht ardchaighdeáin ina mbeidh daoine ábalta cónaí, obair agus a gclann a thógáil. Tá sé d'aidhm ag straitéis an rialtais fosta tacú le fiontraíocht agus le cumas postanna na tuaithe in Éirinn agus tá sé beartaithe rochtain ar imeachtaí ealaíne agus cultúrtha, agus saoráidí d'áitritheoirí gach ceantar tuaithe a fheabhsú. Aithnítear an gá atá leis an Ghaeilge a chur chun cinn mar acmhainn thábhachtach chultúrtha i straitéis an Rialtais, rud atá fíorthábhachtach dár bpobal féin. Is í an Ghaeilge teanga laethúil an phobail, agus tá sí níos tábhachtaí ná aon acmhainn chultúrtha.

**Ár nAidhmeanna**

Tugann muid tús áite do dhaoine agus beidh ár bhfócas straitéiseach agus oibríochta dírithe i gcónaí ar na daoine a bhfuil gá acu leis na seirbhísí a chuireann muid ar fáil.

Is iad seo ár n-uaillmhianta is mó:

1. réimse agus caighdeán ár seirbhísí a chothabháil agus a fhorbairt.
2. ár bhfoirgneamh agus ár saoráidí a chothabháil agus a fhorbairt,
3. a chinntiú go mbíonn líon agus meascán na foirne oiriúnach,
4. ár n-ioncam a shocrú agus deiseanna nua maoinithe a aithint
5. ár scileanna, ár gcáilíochtaí agus ár n-inniúlacht a chothabháil.

D'fhonn na haidhmeanna sin a baint amach déanfaidh muid mar a leanas:

1. Cinnteofar go mbeidh daoine inár bpobal ábalta leas a bhaint as na seirbhísí sóisialta, pobail agus eile a bhfuil siad ina dteideal ach a mbíonn sé deacair rochtain a fháil orthu i gceantair tuaithe - tá sé d'aidhm againn ár gcuid seirbhísí a chothabháil agus a mhéadú le freastal ar riachtanais áitiúla.
2. Cinnteofar go mbeidh muid ábalta freastal ar riachtanais na ndaoine is soghonta sa phobal, agus tabharfar aird ar leith ar ár dtacaíocht d'Eitiltí Ailse Dhún na nGall agus don Ghrúpa Tacaíochta, seirbhís riachtanach do na daoine a fhulaingíonn an ailse agus dá dteaghlaigh
3. Bainfear an leas is fearr as acmhainní agus saoráidí, mar is féidir ó thaobh maoiniú de, ionas go leanfar ar aghaidh ag obair mar eagraíocht seirbhíse phobalbhunaithe éifeachtach chomhbhách; ciallaíonn sé seo an dóigh a ndéanann muid rudaí agus a úsáideann muid saoráidí a athrú d'fhonn úsáidí níos ilghnéithí a mhealladh, le níos mó roghanna a thabhairt don phobal agus deiseanna ioncaim a chruthú
4. Maoiniú níos mó a fháil le cead a thaibhairt dúinn cearthrar foireann breise lán-aimseartha a cheapadh le cinntiú go bhfuil muid abálta héilimh lastiagh den pobal a choinneáil
5. Meadú ar uimhreacha foireann FTE le ligean dúinn seirbhísí a thairiscint don pobal atá ag athrú ó thaobh a gá, riachtanais, próifíl, déimgrafach iná pobalcheantar. Tacaigh le seirbhísí atá againn agus seans a thabhairt bunú gnoathaí áitiúil, clúdaithe is seo tá

* 1 x ball foirne le na seirbhísí a chuireann Eitiltí agus Seirbhísí Aisle Dhún na nGall a fhorbairt agus a bhainistiú.
* 1 x ball foirne i gcúram leanaí.
* 1 x ball foirne - cocaire chun freastal ar ár gcaife
* 1 x ball foirne – maoiseoir / freastalaí sa chaife

1. Úsáid na bhfoirgneamh agus na saoráidí atá againn a mhéadú, agus sruthanna nua airgid a fhorbairt trí spás agus saoráidí a ligean ar cíos.
2. Plean le costais a fhorbairt le spás breise a aimsiú, sa suíomh atá againn faoi láthair nó in aice leis is fearr, le freastal ar an méadú san éileamh ar ár seirbhísí.

**Ár luachanna**

Tá Ionad Naomh Pádraig tiomanta do na seirbhísí agus do na deiseanna folláine agus forbartha pearsanta a bhfuil gach saoránach ina dteideal a chinntiú dár bpobal. Tá ár gcur chuige bunaithe ar phrionsabail agus ar luachanna na forbartha pobail, agus tá béim ar leith againn ar an Ghaeilge agus ar an chultúr a bhaineann go dlúth le féiniúlacht an phobail.

Beidh na luachanna a leanas mar threoir dár gcuid oibre:

* Meas: tá meas againn ar riachtanais agus ar mhianta gach duine a mbíonn muid ag plé leo
* Dínit: tugann muid ómós do dhínit gach duine agus tá sé d'aidhm againn é seo a chur in iúl i ngach rud a dhéanann muid
* Oscailteacht: tá ár seirbhísí ar oscailt do gach duine a bhfuil gá acu leo, agus tá muid oscailte do smaointe agus do mholtaí daoine mairid le hiad a fheabhsú
* Oideachas: tá meas againn ar chumhacht an oideachais mar chuidiú do dhaoine roghanna níos fearr a dhéanamh ina seo, agus le deiseanna a chruthú don fhorbairt phearsanta agus don fhás mar shaoránaigh gníomhacha agus mar bhaill dár bpobal
* Ardchaighdeán: tá sé d'aidhm againn seirbhísí den scoth a chur ar fáil agus bíonn muid ag obair ar mhaithe le hardchaighdeán a bhaint amach i ngach rud a dhéanann muid

**Na daoine a mbíonn muid ag freastal orthu**

Ó thús tá muid ag obair agus ag pleanáil le creat cuimsitheach gníomhaíochtaí a sholáthar a thugann gach deis do mhuintir an phobail a bheith rannpháirteach go hiomlán i saol an phobail, a leas a fheabhsú agus tuiscint níos doimhe a fháil ar a bhféiniúlacht.

I measc na bpríomhghrúpaí úsáideoirí tá páistí luathbhlianta, bunscoile agus meánscoile, seanóirí, Pobal ar Aire, daoine le míchumas agus deacrachtaí foghlama, othair le ailse agus tinneas fadthearma, pobail nua, grúpaí ban, gúpra tacaíochta mheála, grúpaí fear, grúpaí tuismitheoirí agus tachráin, agus grúpaí deonacha atá páirteach i ngníomhaíochtaí comhshaoil. Tá bonneagar maith fisiciúil ag ár n-ionad a thugann deis dúinn saoráidí cruinnithe/comhdhála a ofráil do ghrúpaí agus do lucht gnó, le halla imeachtaí ina bhfuil seirbhís closamhairc, teilgeoir agus scáileán, seomra ríomhairí, stiúideo taifeadta, seomra ceoil, seomra oideachas agus caitheamh aimsire do pháistí agus don óige, seomra na gcéadfaí, seomra oidhreachta, caife, seomraí ranga agus seomraí cruinnithe.

**Na seirbhísí a chuirimid ar fáil**

Cuireann muid seirbhísí sóisialta, daonna agus pobail ar fáil i gceantar tuaithe Gaeltachta atá ag streachailt i dtólamh le fadhbanna sóisialta, eacnamaíocha agus eile. Inár gcuid oibre tá sé d'aidhm againn leas an phobail uilig a dhéanamh, dul i ngleic le heisiamh sóisialta agus eile, agus daoine a spreagadh le mothú go bhfuil sé ar a gcumas páirt a ghlacadh mar shaoránaigh ghníohacha i bhforbairt agus i gcothú an phobail.

Cuireann muid réimse leathan seirbhísí ar fáil trí Ghaeilge, príomhtheanga an phobail, agus tugann comhlachtaí agus gníomhaireachtaí poiblí, a bhfuil pleanáil agus forbairt na Gaeilge, cúram sláinte agus sóisialta, oideachas, fiontraíocht agus forbairt phobail mar thosaíochtaí agus mar chuspóirí acu. Tá ár seirbhísí dírithe ar leanaí, daoine óga, tuismitheoirí, grúpaí teaghlaigh, daoine scothaosta agus grúpaí eile a bhfuil muid ábalta a gcuid riachtanas a aithint agus cuidiú leo iad a réiteach.

Tá réimse seirbhísí á dtairiscint ag Ionad Naomh Pádraig le freastal ar riachtanais na daoine de gach aois, ón leanbh go dtí an seanduine. Baineann sean agus óg úsáid fhairsing as an Ionad.

Le blianta beaga anuas, bhí ról lárnach ag Ionad Naomh Pádraig i dtiomsú airgid, i gcomhardú agus i mbainistiú seirbhíse atá tábhachtach go háirithe d'othair ailse agus dá gcúramóirí, le cur ar a gcumas úsáid a bhaint as aerthaisteal go Baile Átha Cliath agus seirbhís carr/bus chuig oispideáil i nGaillimh, Ros Comáin, Sligeach, Leitir Ceanainn agus Doire. Baineann sé seo amach cuid de na deacrachtaí a bhíonn ag daoine soghonta le linn am mór-riachtanais agus strusa, bíonn éileamh i dtólamh ar an tseirbhís agus bíonn bainistíocht leanúnach agus tiomsú rialta airgid de dhíth. Is iad na socruithe atá ann go foirmeálta: Is fo-ghrúpa de Ionad Naomh Pádraig é an Grúpa Seirbhísí Tacaíochta agus is cuid mhór d'obair laethúil Ionad Naomh Pádraig é. Tá muid comhcheangailte le Cumann Ailse na hÉireann. I measc na seirbhísí tacaíochta a sholáthraíonn Ionad Naomh Pádraig tá siad seo a leanas:

* **Eitiltí go Baile Átha Cliath - déanann muid comhordú ar eitilte fillte go Baile Átha Cliath d'othair le hailse, dá dteaghlach, dá gcúramóirí nó dá gcompánaigh. Déantar comhordú fosta ra eitiltí do leanaí le dianfhadhbanna sláinte nó riochtanna a chuireann srian ar a mbeatha, agus dá dteaghlaigh.**
* **Carr Pobail – Tá deichniúr tiománaí deonacha cláraithe linn chun othair a thabhairt chuig coinní in oispideáil i nGaillimh, Ros Comáin, Sligeach, Leitir Ceanainn agus Doire.**
* **Comhairleoireacht - cuireann muid comhairleoireacht ar fáil saor in aisce d'othair le hailse agus dá muintir.**
* **Eolais agus Tacaíocht - cuireann muid eolais praictiúil agus tacaíocht airgeadais ar fáil d’othair le aisle, a dteaghlaigh agus dóibh siúd atá ag streachtailt.**
* **Laethanta Sócúla - cuireann muid laethanta sócúla ar fáil do chliaintí le réimse de theiripí agus cóireálacha in aisce in atmasféar suaimhneach an Ionaid.**
* **Seirbhís Tiománaithe Deonacha - Oibríonn muid i gcomhar le Cumann Ailse na hÉireann le le othair a bhailiú ó Aerfort Bhaile Átha Cliath chuig agus ó ospidéil éagsúla i mBaile Átha Cliath.**
* **Care to Drive – ag comhoibriú leis an tseirbhís Care to Drive agus ag cur eolas ar fáil faoi liúntas taistil.**

Is deashampla é an tseirbhís tacaíochta ailse den dóigh ar féidir le hIonad Naomh Pádraig freagairt ar bhealach straitéiseach éifeachtúil le cuidiú le hacmhainní úsáid agus a chomhordú sa dóigh gur féidir iad a dhíriú go cruinn ar na daoine a bhfuil feidhm acu leo, agus é seo a dhéanamh ar bhealach cairdiúil, measúil, cineálta atá fréamhaithe i luachanna an phobail.

Is seirbhís sa bhreis ar an réimse seirbhísí atá á soláthar cheana féin ag Ionad Naomh Pádraig iad na seirbhísí tacaíochta ailse agus tugtar forléargas anseo thíos ar ár réimse oibre agus ar ilghnéitheacht na spriocghrúpaí a ndéanann muid freastal orthu:

* saoráidí siamsaíochta, oideachas, scileanna ríomhaireachta, spóirt agus corp oideachais – aeróbaic, íoga, tai chi agus ciorcaid
* gníomhaíochtaí caitheamh aimsire, sóisialta agus cultúrtha a mbeidh torthaí dearfa orthu inár bpobal
* grúpa tuismitheoirí agus tachrán, clár tuismitheoireachta agus ceardlainn, tacaíocht foghlama, seirbhís luathbhlianta, seirbhís bricfeasta agus iarscoile, club óige, club na bpáistí, ceol, damhsa, gleaclaíocht agus ranganna aclaíochta.
* Oideas Sóisialta ag cur seirbhís riachtanach sa Ghaeltacht.
* ranganna ceoil agus teicneolaíochta ceoil
* ranganna Gaeilge, Fraincise agus Spáinnise, cúrsaí lena n-áirítear, Ealaíon agus Ceardaíocht, déanamh cléibh, gairdín pobail, bia folláine agus machnamh.
* Coirmeacha Ceoil, imeachtaí ceiliúrtha (Lá le Bríde, An Cháisc, An Chéad Chomaoineach) agus oícheannta sóisialta lena n-áirítear Dinnéar na Nollag a dhéanamh do sheanóirí agus seirbhísí eigeandála sa cheantar
* Turasanna agus cuairteanna sóisialta don chlub "óg sa chroí" agus don óige
* Cláir for-rochtanna i gcomhpháirtíocht le Feidhmeannach na Seirbhísí Sláinte / Sláintecare, mar shampla ranganna athshlánú scamhógach, Cosc ar Dhaoine Scothaosta Titim, Meitheal (Tacaíocht Teaghlaigh) agus ranganna réamhbhreithe

**Ár nIonad Pobail agus a chuid Saoráidí**

Is é ár n-ionad pobail, Ionad Naomh Pádraig, an acmhainn fhisiciúil is tábhachtaí atá againn mar go gcuireann sé ar ár gcumas réimse leathan seirbhísí agus tacaí a sholáthar, mar atá aitheanta againn trí ghrinnstaidéar gairmiúil agus anailís a dhéanamh ar riachtanais an phobail agus thar na blianta

Le foirgneamh agus saoráidí ár n-ionad pobail is féídir lenár bpobal, agus go háirithe na daoine agus na grúpaí is soghonta sa phobal, teacht ar sheirbhísí tacaíochta, ar thaithí agus ar dheiseanna don fhorbairt phearsanta agus don fholláine atá á soláthar againn thar ceann an Stáit agus ar leibhéal níos áitiúla atá dírithe ar an phobal.

Is léir dúinn go bhfuil méadú ar an éileamh ar chláir imeachtaí taobh amuigh, agus go bhfuil spéis nua ag daoine sa chomhshaol agus san éiceolaíocht áitiúil. Tá an spéis úr i mbainistiú an fhearrainn phoiblí agus san obair ar son rannpháirtíochta sna Bailte Slachtmhara ina thoradh praiticiúil air seo.

Chuidigh Coiste na mBailte Slachtmhara le freagracht agus comhoibriú a spreagadh ar fud an bhaile fearainn.  Ag obair le chéile is féidir níos mó forbairt a dhéanamh, agus thig leis an phobal go ginearálta teacht le chéile le bród agus le díograis le bheith rannpháirteach i gComórtas na mBaile Slachtmhara.

Tá an tionchar agus an t-athrú a dhéanann ár gcuid oibre le feiceáil. Mar shampla, tá an pobal áitiúil agus an t-aos óg níos bródúla as a gceantar agus d'oibrigh siad lámh ar lámh le Coiste na mBailte Slachtmhara le slacht a choinneáil ar an cheantar go ginearálta. Le bonn a chur faoin dul chun cinn seo, tá feachtas leanúnach againn le haird a dhíriú ar bhruscar chomh maith leis an chlár cothabhála do na casáin agus do ghairdín an phobail.

Tá sé d'aidhm againn tógáil ar a bhfuil déanta sa ghairdín pobail, níos mó daoine a spreagadh le bheith rannpháirteach, agus plean fáis bliantúil a chruthú. Beidh an táirgeadh orgánach ón ghairdín á úsáid sa chistin le glasraí úra agus béilí sláintiúla a sholáthar dár gcliaint san Ionad féin agus do lucht úsáide na mbéiltí ar rothaí.  Leanfaidh muid ar aghaidh ag fás bláthanna fiaine éagsúla le beacha agus feithidí tairbheacha eile a mhealladh go dtí an ceantar.

**Comhthéacs an phlean seo**

Tá tionchar mór ag míbhuntáiste agus bochtanas ar ár gceantar, agus ag na trombhuillí a lean an gearradh siar ó 2008 agus an déine eacnamaíoch a lean é. Tá go leor seirbhísí de chuid na hearnála poiblí agus príobháidí in easnamh in gceantar ár bpobail, tá riosca ard scoiteachta sóisialta ann mar gheall ar thíreolaíocht an cheantair agus easnamh sa bhonneagar iompair. Tá easnaimh éilimh ann fosta ar sheirbhísí a bhfuil gá ag an phobal leo ach nach bhfuil á soláthar ag na seirbhísí atá ann cheana.

Bíonn Ionad Naomh Pádraig ag freastal ar cheantar a chlúdaíonnn ceantar cúraim phríomhúil an Bhun Bhig/Dhoirí Beaga an FSS, ceantar a shíneann ó Dhún Lúiche go Machaire Rabhartaigh, le Croithlí san áireamh. Tá an ceantar i réigiún iarthuaisceart Ghaeltacht Dhún na nGall. Cludaíonn na seirbhísí a chuireann Eitiltí agus Seirbhísí Ailse Dhún na nGall an chondae ina iomláine agus tá cúramaí Gaeltachta orainn ó thaobh Oideas Sóisialta agus na Cláir Tuismitheoireachta.

Tugann an cur chuige pobail agus deonach spreagadh, cumhachtú agus tacaíocht do ghrúpaí daoine teacht le chéile in ineachtaí a chuireann a leas coitianta chun cinn, a chuireann feabhas ar a bpobail agus a dhéanann leas don sochaí uile.

*Na príomhthréithe:*

* + *Cur chuige freagrúil, oiriúnaithe iomlánaíoch le riachtanais a aithint agus freastal orthu*
  + *solúbthacht, nuáil, comhtháthú agus comhoibriú sa seachadadh;*
  + *úinéireacht, rannpháirtíocht agus cumhachtú do thairbhithe na seirbhísí agus don phobal i gcoitinne;*
  + *cabhrú le caipiteal sóisialta agus comhtháthú sóisialta a thógáil agus*
  + *foinsí breise maoinithe nach mbeadh ar fáil don Stát a thabhairt isteach le tacú lena gcuid oibre.*

**Na pleananna atá againn le freagairt don Chomhthéacs seo**

Is fiontar rathúil éifeachtúil sóisialta muid. Is é ár ngnó riachtanais, aidhmeanna agus uaillmhianta ár bpobail áitiúil a thuigbheáil. Is é ár ngnó fosta na bacanna atá ar lánpháirtíocht i saol an phobail a aithint, chomh maith leis na bacanna atá ar shaoránacht ghníomhach. Déantar dearadh, bainistiú agus seachadadh ar ár seirbhísí mar fhreagairtí tuisceanacha straitéiseacha ar fhíricí an tsaoil inár bpobal.

Aithnítear dhá phríomhthreo straitéiseach do Ionad Naomh Pádraig inár bplean nua, an chéad cheann soláthar na seirbhísí atá againn cheana féin a bhuanú mar bhonnlíne soláthair, agus dian-iarrachtaí a dhéanamh le hacmhainní a fháil le breis foirne a fhostú.

Ní mór dár gcuid oibre leanúint ar aghaidh agus forbairt, agus tá Ionad Naomh Pádraig ag obair ar lánacmhainn ó thaobh leithdháileadh foirne - ní leor é seo áfach agus ciallaíonn sé go bhfuil deiseanna ag dul amú leis na seirbhísí a fheabhsú agus ár dtionchar a mhéadú, chomh maith le hioncam nua a ghiniúint as ár bhfoirgneamh agus ár saoráidí.

Tá an brú ar na saoráidí go léir (agus ar an fhoireann) ag méadú i gcónaí le freastal ar an éileamh áitiúil ar sheirbhísí agus tacaíocht inár bpobal. Táimid ábalta freagairt do chuid de na héilimh bhreise seo agus na héilimh nua le oiriúnú ar ár spásanna agus ár saoráidí, ach tá an t-éileamh ar spás níos mó ná an soláthar.

Le dul i ngleic leis seo, tá gníomhartha meántéarma agu fadtéarma aitheanta againn ag úsáíd forbairt chaipitil a cheadódh dúinn:

1. an stór a mhéadú chomh maith le leithris taobh amuigh a fhorbairt
2. Uasghradú a dhéanamh ar an áit súgartha taobh amuigh chomh maith le trealaimh céadfach a chuir ar fáil sa gharradh pobail
3. Talamh breise in aice le Ionad Naomh Pádraig a cheannach - Síneadh Beartaithe - seomraí ranga breise, seomraí cruinnithe agus oifig (plean fadtéarmach)I measc na húsáide atá beartaithe don spás agus do na saoráidí breise a eascraíonn as Céim 3 tá:

Tá foireann oibre róbeag againn áfach agus bíonn sé deacair dúinn na seirbhísí atá faoi láthair a chur ar fáil, agus ní bheidh sé ar ár gcumas deiseanna a thapú gan an líon ceart foirne. Tá riachtanais shonracha foirne aitheanta againn má tá muid le forbairt agus feabhas a chur ar ár seirbhísí ar bhealach pleanáilte, rud a chruthódh ioncam nua méadaithe do Ionad Naomh Pádraig agus a chuideodh linn fiontraíocht shóisialta agus fostaíocht inbhunaithe a chruthú sa phobal.

Tá géarghá le ceathrar baill foirne breise de Chóibhéis Lánaimseartha le cuidiú linn seirbhísí d'ardchaighdeán a chur ar fáil inár bpobal, agus le freagairt go héifeachtúil don mhéadú atá ar an éileamh ar sheirbhísí seanbhunaithe agus seirbhísí nua. D'éirigh linn postanna inbhuanaithe a chruthú leis an éileamh atá ar ár seirbhísí, plean a dhéanamh le hioncam a mhéadú, agus acmhainn a chruthú le haghaidh tuilleadh fostaíochta. Tá géarghá againn le méadú i líon na foirne sa dóigh go mbeidh muid ábalta ceathrar (4) ball foirne de Chóibhéis Lánaimseartha a fhostú mar a leanas: Rúnaí d’Eitiltí agus Seirbhísí Ailse Dhún na nGall, Oifigeach Cúram Leanaí, Cócaire agus maoirseoir/freastalaí caife.

|  |  |  |  |
| --- | --- | --- | --- |
| **Ról** | **Líon** | **Stádas** | **Freagrachtaí agus dualgais** |
| **Rúnaí** | X1 | CLA | * Na seirbhísí a chuireann Eitiltí agus Seirbhísí Ailse Dhún na nGall a fhorbairt agus a bhainistiú go laethúil. * Taighde a dhéanamh ar fhéidearthacht seirbhísí for-rochtana Scáileáin Ailse a chuir ar fáil go háitiúil * Grúpa Tacaíochta Ailse a bhunú * Maoiniú a lorg ionad go mbeidh eitiltí ar fáil saor in aisce do othar le ailse * Iarchúraim a sholáthar d’othar le ailse ag leibhéal áitiúil * Méadú ar líon na laethanta áilliúcháin in Ionad Naomh Pádraig * Scéimeanna nua a fhorbairt – Scéim na gComharsan Maith, Feachtas ‘Move More’, Ospidéal sa Bhaile * Seirbhís chomhairliúcháin bhreise a chuir ar fáil, andúile, méala srl san áireamh |
| **Oifigeach Cúram Leanaí** | X1 | CLA | Méadú ar líon na bpáistí sa tSeirbhís Luathbhlianta / Seirbhís Bricfeasta agus Iarscoile Ionad Naomh Pádraig |
| **Cocaire** | x1 | CLA | Freastal ar riachtanais oibriúcháin an Chaife nua chomh maith le dualgais cócaireacht a dhéanamh do na seirbhísí reatha uilig |
| **Maoirseoir/Freastalaí Caifé** | x1 | CLA | Bainistiú laethúil ar an Chaifé, post lánaimseartha é seo leis an Chaifé a reachtáil go proifisiúnta. |

Is é an straitéis atá againn ceithre phost lánaimseartha a chomhtháthú le freastal ar an éileamh reatha agus ar an fhás atá beartaithe.

Tá post lánaimseartha riachtanach chun seirbhísí Eitiltí agus Seirbhísí Ailse Dhún na nGalla a bhainistiú agus a fhorbairt. Cruthóidh post an Oifigeach Cúram Leanaí dúinn líon na bpáistí a fhreastalaíonn ar Sheirbhísí Luathbhlianta / Bricfeasta agus Iarscoile a mhéadú.

Le Cócaire agus maoirseoir Caifé lánaimseartha thiocfadh linn an tsaoráid seo a oibriú 7 lá na seachtaine, de réir mar is cuí, i rith na bliana.

Déanfaidh foireann bhreise an brú trom atá ar shláinte agus ar fholláine na foirne atá ann cheana féin a mhaolú. Tugaimid tosaíocht do shláinte agus sábháilteacht ár bhfostaithe a chosaint. Ní mór dúinn ár n-aird a dhíriú ar shaincheisteanna sonracha oibríochta, lena n-áirítear go leor ball foirne a chur ar fáil ag deireadh na seachtaine agus san oíche, agus ar chothabháil oiliúna, scileanna agus riachtanais maoinithe, rialacháin nó reachtúla eile, a bhfuil impleachtaí praiticiúla acu uile ar eagraíochta, lena n-áiritear costais bhreise agus tiomantais ama.

Tá sé i gceist againn go mbeidh tionchar na foirne breise le feiceáil in ioncam méadaithe nó ioncam nua do Ionad Naomh Pádraig, rud a chabhróidh linn féin agus lenár bpobal gníomhaíocht inbhuanaithe fiontraíochta sóisialta a fhorbairt inár bpobal.

Sé tuairim is 57000 duine an líon measta a thug cuairt ar Ionad Naomh Pádraig sa bhliain 2022.

**Ár Spriocanna agus ár bPlean Feidhmithe 2024-2028**

|  |  |  |  |
| --- | --- | --- | --- |
| **SPRIOC 1: Caigheán ár seirbhísí a chothabháil** | | | |
| **Ardsprioc** | **Gníomhartha** | **Acmhainní riachtanacha** | **Torthaí** |
| **1.1 Comhlíonach gach riachtanas rialacháin agus reachtúil a bhaint amach agus a chothabháil** | * Iniúchadh bliantúil ar chórais ó thaobh comhlíonadh agus caighdeáin a chothabháil * Athbhreithniú ráithiúil ar chomhlíonadh agus caighdeáin * Oiliúint agus forbairt foirne a sholáthar | * Bainisteoir * Inniúchóir * Coiste Bainistíochta * POBAL * Bord Oideachais agus Oiliúna Dhún na nGall | * Rialachas níos láidre, méadú ar éifeachtúlacht agus seachadadh marthanach ar sheirbhísí d'ardchaighdeán * Oiliúint fheabhsaithe agus struchtúr oiriúnach soláthar foirne a chruthú mar thaca don obair a dhéanann muid sa phobal |
| **1.2 A chinntiú go mbeidh an fhoireann oilte agus an tacaíocht acu le seirbhísí den chaighdeán is airde a sheachadadh** | * A chinntiú go mbeidh polasaí forbairt agus oiliúint foirne ann, le maoiniú, le tacú le lucht foirne le seirbhísí a sheachadadh agus a gcuid oibre a dhéanamh | * Bord Oideachais agus Oiliúna Dhún na nGall * Cumann Ailse na hÉireann * POBAL * Forbairt Áitiúil Dhún na nGall | * Seirbhísí agus tacaí pobail feabhsaithe a sheachadadh * Poiblíocht níos éifeachtúla don fhorbairt phobail * Tacaí níos éifeachtúla do dhaoine soghonta sa phobal * Deiseanna méadaithe le Oibrithe Deonacha agus Oibrithe Scéime a spreagadh le forbairt a dhéanamh san eagraíocht. * Níos mó acmhainneachta idir lucht foirne, le forbairt phobail a spreagadh, agus scileanna agus eolas a neartú. |
| **1.3 A chinntiú go mbíonn ár saoráidí agus ár dtrealamh den chaighdeán cuí agus oiriúnach dá gcuspóir** | * Réimeas de chigireacht agus de thuairisciú sábháilteachta * Deiseanna maoinithe le haghaidh athsholáthar/athnuachan a aithint mar chuid de straitéis airgeadais na heagraíochta * Cláir oiliúna don fhoireann mar is gá | * Seirbhísiú bliantúíl (Sábháilteacht tine, soilsiú, ardaitheoirí) * Measúnú riosca sláinte agus sábháilteachta * Taighde a dhéanamh ar mhaoinitheoirí poiblí ar nós Údarás na Gaeltachta, Leader, Comhairle Co. Dhún na nGall | * Sábháilteacht sa láthair oibre a chinntiú do lucht foirne agus dá gcliaint. * Oiliúint agus trealamh oiriúnach a thabhairt don fhoireann le bainistiú agus cothabháil a dhéanamh ar na saoráidí * Gach riachtanas dlí ó thaobh sláinte agus sábháilteachta a chomhlíonadh * Gach oibleagáid árachais a chomhlíonadh |
| **1.4 A chinntiú go leanann ár bpolasaithe, ár gcleachtais agus ár modhanna oibre an sainmheon agus na luachanna atá againn ar son leas an phobail** | * Athbhreithniú bliantúil ar pholasaithe, agus ar mhodhanna oibríochta * Comhairliúchán rialta i measc lucht foirne agus cliaint * Ceist(eanna) a chur le ceistneoir suirbhéireachta bliantúil (féach sprioc 3 thíos) | * An Coiste Bainistíochta * An Bainisteoir | * A chinntiú go mbíonn na saoráidí agus na seirbhísí atá á n-ofráil againn ag teacht le riachtanais an phobail. |

|  |  |  |  |
| --- | --- | --- | --- |
| **SPRIOC 2: Acmhainní a aimsiú le seirbhísí a chothabháil agus a mhéadú** | | | |
| **Ardsprioc** | **Gníomhartha** | **Acmhainní riachtanacha** | **Torthaí** |
| **2.1 Spriocanna 2024-2028 a leagadh síos le hioncam a ghiniúint as seirbhísí agus saoráidí reatha agus beartaithe** | * Straitéis giniúint ioncaim a tháirgeadh a aithníonn spriocanna mar a leanas: * Ioncam as seirbhísí (maoiniú poiblí) * Ioncam ó ghníomhaíochtaí reatha agus beartaithe (ioncam saothraithe) | * An Coiste Bainistíochta * An Bainisteoir | * Bealaí soiléire leis an ioncam a bhaintear amach a rianú in aghaidh spriocanna le hinbhuanaitheacht an ionaid a chinntiú * Cumas feabhsaithe le hinmharthanacht na seirbhísí reatha agus nua a mheas |
| **2.2 Maoiniú a aimsiú do 4 phost lámaimseartha** | * Maoiniú a lorg ó POBAL , Foras na Gaeilge nó gníómhaireachtaí stáit eile * Glór na nGael – Scéim Céimeanna | * An Bainisteoir * Am Foirne | * Méadú ar fhostaíocht * Réimse, raon agus freastal feabhsaithe ár seirbhísí * Úsáid ár nIonad agus ár saoráidí allamuigh a mhéadú * Níos mó deiseanna forbartha pearsanta agus pobail * Cuspóirí agus spriocanna maoinithe POBAL a bhaint amach |

|  |  |  |  |
| --- | --- | --- | --- |
| **Sprioc 3: An foirgneamh agus na saoráidí a fhorbairt** | | | |
| **3.1 Semora na gCéadfaí** | * An tionscadal atá maoinithe ag TUSLA a thabhairt chun críche * Oscailt oifigiúil i 2024 * Plean gníomhaíochta a tháirgeadh agus a fheidhmiú le haghaidh athruithe ar úsáid spáis faoi dheireadh 2019 * Éifeachtúlacht na n-athruithe a athbhreithniú i R2 agus R4 de 2020 | * An Coiste Bainistíochta | * Uasghrádú ar áiseanna Ionad Naomh Pádraig * Méadú ar an spás atá ar fáil * Níos mó deiseanna do pháistí le riachtanais speisialta freastal ar an raon iomlán áiseanna agus seirbhísí atá ar fáil in Ionad Naomh Pádraig |
| **3.2 Maoiniú a fháil do Chéim 3 dár bpleananna forbartha caipitil** | * Tacaíocht agus maoiniú i bprionsabal a dheimhniú ó chomhlacht poiblí amháin ar a laghad: LEADER, An Toinn Turasóireachta, Cultúir, Ealaíon, Gaeltachta, Spóirt agus Meáin * Bainistiú tionscadail ar dhearadh, ar thógáil agus ar choimisiúnú Chéim 3 2024 | * An Bainisteoir * Am Foirne | * Pictiúr soiléir den inniúlacht agus de na hacmhainní atá riachtanach le dul ar aghaidh le Céim 3 * Cinnteacht agus treo feabhsaithe ó 2024 ar aghaidh * Dearadh, maoiniú agus samhlacha oibríochta indéanta do Chéim 3 de Ionad Naomh Pádraig a aithint * Níos mó spás ar fáil sa phríomhfhoirgneamh le tionscadal fobartha caipitil Céim 3 * Fostaíocht agus sochair eacnamaíocha áitiúla cruthaithe, roimh, le linn agus tar éis na tógála * Cúnamh díreach agus indíreach don eacnamaíocht áitiúil |
| **3.3 Spás seachtrach nua a chruthú le haghaidh imeachtaí taobh amuigh** | * Uasghradú den áis súgartha taobh amuigh le dáileoir uisce ar chúl Ionad Naomh Pádraig 2025 | * An Bainisteoir * Am Foirne | * Uasghrádú ar áiseanna Ionad Naomh Pádraig * Cúnamh díreach agus indíreach don eacnamaíocht áitiúil * Gníomhaíochtaí folláine agus sláinte a chur chun cinn amuigh faoin aeir * Níos mó deiseanna do dhaoine freastal ar an raon iomlán áiseanna agus seirbhísí atá ar fáil in Ionad Naomh Pádraig * Ioncam a ghiniúint ó na háiseanna nua |
| **3.4 Caife Alzheimer a fhorbairt** | * Tacaíocht agus maoiniú a aimsiú ó Fheidhmeannach na Seirbhísí Sláinte nó an Cumann Alzheimer na hÉireann | * An Bainisteoir * Am Foirne | * Cúnamh díreach agus indíreach don eacnamaíocht áitiúil * Níos mó deiseanna do dhaoine freastal ar an raon iomlán áiseanna agus seirbhísí atá ar fáil in Ionad Naomh Pádraig |
| **3.5 Cúrsa / scéim scríbhneoireachta Gaeilge** | * Tacaíocht agus maoiniú a aimsiú ó Bord Oideachais agus Oiliúna Dhún na nGall / Údarás na Gaeltachta | * An Bainisteoir * Am Foirne | * Saibhreas na Gaeilge a chaomhnú * Níos mó deiseanna do dhaoine freastal ar an raon iomlán áiseanna agus seirbhísí atá ar fáil in Ionad Naomh Pádraig |
| **3.6 Bus Pobail a cheannacht** | * Clárú ar eTenders do sholáthraithe * Soláthair a aontú agus an bus a chéannacht * An páipearachas cuí a chuir ar ais chuig CLÁR | * An Bainisteoir * Am Foirne | * nascacht mhéadaithe inár gceantar pobail * Cúrsaí sláinte agus folláine a chur chun cinn * Níos mó deiseanna do dhaoine freastal ar an raon iomlán áiseanna agus seirbhísí in Ionad Naomh Pádraig * Cúnamh díreach agus indíreach don eacnamaíocht áitiúil |


|  |  |  |  |
| --- | --- | --- | --- |
| **SPRIOC 4: Ag tacú leis an Pobal níos Leithne** | | | |
| **Ardsprioc** | **Gníomh** | **Acmhainní riachtanacha** | **Torthaí** |
| **4.1 Teachtaireacht i mBuideál** | * Tacaíocht agus maoiniú a aimsiú ó Muintir na Tíre | * An Bainisteoir * Am Foirne | * Nascanna a mhéadú le seanóirí áitiúil * Sabháilteacht sa bhaile |
| **4.2 Uasghradú a dhéanamh ar Siúlóid fríd na Glúnta chomh maith le suíochán agus comharthaíocht** | * Tacaíocht agus maoiniú a aimsiú ó Cumann Ailse na hÉireann * Tacaíocht agus maoiniú a aimsiú ó Ciste Forbartha Uisce Pobail | * An Bainisteoir * Am Foirne | * Freastal ar riachtanais agus éilimh an phobail * Cúrsaí sláinte agus folláine a chur chun cinn * Gníomhaíochtaí amuigh faoin aeir a chur chun cinn |
| **4.3 Uasghradú a dhéanamh ar Sean Teach an Phobail** | * Tacaíocht agus maoiniú a aimsiú ón Scéim Athnuachana Baile agus Sráidbhaile (iarratas curtha isteach) | * An Bainisteoir * Am Foirne | * Uasghrádú ar áis phobail * Níos mó deiseanna do dhaoine dul i ngleic leis an raon iomlán áiseanna agus seirbhísí sa phobal * An bonneagar turasóireachta sa phobal a mhéadú * Cúnamh díreach agus indíreach don eacnamaíocht áitiúil * Nascanna sa cheantar tuaithe a mhéadú   • Freastal ar riachtanais agus éilimh an pobal áitiúil agus an pobail nua anseo sa Ghaeltacht. |
| **4.4 Ag tacú le Muintearas agus Foróige le Ionad Óige Ghaoth Dobhair a fhorbairt agus a laidriú** | * Comhoibriú le na páirtí leasmhara eile leis an sprioc d’ionad óige saintógtha a thabhairt chun críche * Maoiniú a aimsiú d'oibrithe óige | * An Bainisteoir * Am Foirne | * Seirbhísí laethúla a sholáthar d’aos óg na Gaeltachta. * Ár n-iarrachtaí a neartú ó thaobh ár sprice de, Ionad Óige buan, den scoth, saintógtha den chaighdeán is airde a fhorbairt i gcroílár Ghaoth Dobhair. * Freastal ar riachtanais agus éilimh dhaoine óga na Gaeltachta. |
| **4.5 Scéim tithíocht le coinníoll teanga a fhorbairt** | * Comhoibriú le páirtí leasmhara | * An Bainisteoir * Am Foirne | * Aghaidh a thabhairt ar an géarchéim a bhaineann le cúrsaí tithíochta * Inbhuanaíocht agus caomhnú na Gaeilge * Cás tithíochta na Gaeltachta agus lucht labhartha na Gaeilge a ardú! |
| **4.6 Bád Eddie a fhorbairt agus a chaomhnú mar áis thurasóireachta anseo i nGaoth Dobhair** | * Comhoibriú idir Ionad Naomh Pádraig agus Coiste Bád Eddie | * An Bainisteoir Coiste Bád Eddie * Comhairle Contae Dhún na nGall * Údarás na Gealtachta | * Tá staidéar féidearthachta agus costais a bhaineann leis an togra seo ullmhaithe i gcomhar le Comhairle Contae Dhún na nGall * Iarratas a ullmhú ar cheadúnas Imeall Trá * Maoiniú breise a fháil - tá €50,000 i bprionsabal curtha ar leataobh ag Údarás na Gaeltachta don togra seo * Leanstan ar aghaidh le Feachtas Tiomsaithe Airgid * Turasóireacht sa phobal a mhéadú |


****

**Suaimhneas**

****

****

****

****